Wo Du miar hüt morga das vu da Truur verzällt häsch, sind miar wia Schuppa vu da Auga gfalla! Klar! Logisch: drum isch sii ehender as Flegma! Drum hät sie nümma so an Bock zum Spiela  und do i diesbezüglich au viil zwenig gmacht und sie zwenig eschtimiert han, isch das au immer schlimmer worda mit ihrer Truur! I weiss jetz, was i ztua han, as isch mer vollends bewusst worda!  I tuan mit ihra zuakünftig wieder meh "göla" und sie bewusst z'animiara. I bin sicher, au miar tuat das guat! Mit dr Truur bi miar hät da Peter  nur bedingt rächt: Dass i zwüschadura immer  öppa wieder abiz truurig bin, das stimmt schu, nur hät das nüt meh mit da Lotti z'tua sondern mit üs zwei! Dua waisch jo, dass i halt au öppa truurig bin, weil Du z.B. wieder ganga bisch, i  awiil nüt vu Diar ghört han, oder wenn i über üseri langi Ziit nochstudiara, wo miar anand nit könnt gseh . . .  Für d'Mira isch das sicher kei Unterschiid, ob i wäg'am Lotti - , oder wägan'üs truurig bin, sie nimmts halt eifach uf und ds Resultat davo kennamer  jo jetza!